text: Chi naeɗebena nebʉrʉbadau mauɗe chi Biblia
text: #000001
text: Leturaba ũnubirukawa Biblia ɗebena jararuba
text: #000003
text: Our Christian Life and Ministry​—Meeting Workbook
text: #000004
text: Wiɗis bʉchi ochiaɗe wãi baita
text: #000006
text: Dachi Akõreba beɗea kĩrawãrea jaraɓua
text: #000007
text: ¿Le gustaría leer este artículo en %?
text: #000008
text: ¿Kãare baita Dachi Akõre ʉ̃rʉbena kawaɗaiba?
text: #000009
text: 1. ¿Sakayua dachia kʉ̃riaɗapeɗa ũriɗaiba Dachi Akõre?
text: #000010
text: Dachi Akõreba joma wauɗabasia. Ichira yataɗeeɗa nia mauɗe biuubai ɓua (Salmo 90:2). Bibliaɗe eɗa ichiɗebena beɗearã kĩrawãrea duanua (1 Timoteo 1:11). Ichia dachi ʉñaba deɗekasii bẽrã, ichidu kʉ̃riaɗapeɗa ũribaraɗai mauɗe ichi baitaburu trajaɗayua. Apocalipsis 4:11 leas.
text: #000011
text: 2. ¿Saka nia Dachi Akõre?
text: #000012
text: Ẽbẽrarãba Dachi Akõre kiãdar unuɗakaa ichira jauri bẽrã, ichira dachirã aude nia, dachirãra kiuruɗe nureaɗapeɗa ɓʉʉrʉ baare nureeɗeeba (Juan 1:18; 4:24). Jambea, dachia kuitaapanua Dachi Akõre saka nii dachia joma ichia aseɗabaɗa unubudauba. Ichia didiwarau neponorã mauɗe jõrã waukaɗaba unubiɓua ichia dachirã chi kʉ̃ria mauɗe ãrea kuitaania. Dachia ʉtʉ bajãa ochiabudauba kuitaapanua ichira poder aribia baranii. Romanos 1:20 leas.
text: #000013
text: Mauɗe Dachi Akõreɗebena aude kawaɗai ɓua dachia chi ichi beɗeaɗe ɓʉkuɓuu leabudauɗe. Nauba jaraɓua saka ichia ẽbẽrarã biʼia ochia uaɓuu, kãare saka bustabarii mauɗe kãare bustakau, mauɗe jaraɓua ichia saka sentibarii dachia ne bia asepanuuɗe maẽbʉrã ne kachirua asebudauɗe. Salmo 103:7-10 leas.
text: #000014
text: 3. ¿Dachi Akõre trʉ̃ baraɓue?
text: #000015
text: Jesusba nakaasia: “Dachi Akõre ʉtʉ bajãaɗe ɓuu, bichi trʉ̃ ʉ̃rʉbena atua jaraɗai idaribirãaba” (Mateo 6:9). Dachi Akõremaa naka trʉ̃jarabadau: Ʉtarebena, Dios o Señor, maamina ichira trʉ̃ propio barania. Jãu trʉ̃ ẽbẽrarãba ãrea beɗearãɗe diwarau jarapanua. Kapunia beɗeaɗe Jehová maẽbʉrã Yavé abadau mauɗe ẽbẽra beɗeaɗe Jeowa abadau. Salmo 83:18 leas (82:19 Chi ɓee Bibliarãɗe).
text: #000016
text: 4. ¿Dachi Akõreba dachi ariɗe kʉ̃ria uakiɗika?
text: #000018
text: Cha nii akõre bianiiba chi warr kʉ̃riakiɗii kĩraka, Dachi Akõre biɗa kʉ̃riaɓua dachi biʼia duanaɗai baita
text: #000019
text: Jeowaba dachi kʉ̃ria uaniibʉrã, ¿sakayua dachi ida supribiaɓua? Chi nureeba kʉ̃risiabadau Dachi Akõreba supribiaɓuu dachi komprobayua. Maamina mau makawẽma. Santiago 1:13 leas.
text: #000020
text: Jeowaba dachi kʉ̃riaɓuuɗeeba dachimaa ida jʉrʉbiɓua chi o biaɗe wãɗai maẽbʉrã o kachirua jʉrʉɗai. ¡Chi ariɗeɓuura dachia aseɗai chi ichia jararuudu! (Josué 24:15). Maamina, ẽbẽrarã ãreaba chi kachiruadu aseɗai kʉ̃risiapanuu, mauburu ẽbẽrarã supriduanua. Jeowa nomaa akuɓeebaria dachirãba ariɗe aseɗawẽ unuruuba. Génesis 6:5, 6 leas.
text: #000021
text: Dachi Akõre Jeowaba dachi ariɗe kʉ̃ria uakiɗii mauɗe ichia dachirã kĩrajʉunuree unukʉ̃riaɓua. Mauɗeeba cha kachiruarã ãrea barau akabaiɗaa iraɓua ichia, mauɗe ẽbẽrarãba maũcha puʼua sentibiaamaba. Maumisa, ichia idaribiaɓua dachi supriduanaɗai baita. Chi beɗea 8ɗe bichia kawarua sakayua. 2 Pedro 2:9; 3:7, 13 leas.
text: #000022
text: Jeowaba ida ʉtaa wiɗibiɓua ichi kaita duanaɗai baita. Ichia dachirã aɓa aɓaa kʉ̃ria uania (Salmo 65:2; 145:18). Mauɗe dachia miaɗaa asebudauɗe ichia perdonaɓua. Ichia kuitaaɓua dachirãba berekaduanuu chi bia aseɗai baita, besesɗe aseɗakaamina. Dachi jipa nureewẽmina, ichi ome amikorã baɗai ɓua. Salmo 103:12-14; Santiago 4:8 leas.
text: #000024
text: Jeowaba dachi ʉñaba deɗekasii bẽrã, dachia ãrea kʉ̃riaɗai ichidu (Marcos 12:30). Bichia mau unubiɓua, ichi ʉ̃rʉbena kawapeɗa mauɗe ichi beɗea ũriɓuuɗe. Naka asebʉrã, Dachi Akõreɗebena bikãa bikãa aude ara kaitaɓeei ɓua. 1 Timoteo 2:4; 1 Juan 5:3 leas.
text: #000025
text: Wiɗis bʉchi ochiaɗe wãi baita
  Chi sama reuinibadau lukar jurus
text: #000029